**ΟΔΗΓΙΕΣ ΣΥΜΠΛΗΡΩΣΗΣ ΚΑΙ ΥΠΟΒΟΛΗΣ ΑΙΤΗΣΗΣ ΚΑΙ ΥΠΕΥΘΥΝΗΣ ΔΗΛΩΣΗΣ**

Η αποστολή και των δυο εντύπων θα πραγματοποιηθεί μέσω ηλεκτρονικού ταχυδρομείου. Στην περίπτωση όπου δεν υπάρχει προσωπικός λογαριασμός ηλεκτρονικού ταχυδρομείου η αποστολή μπορεί να γίνει μέσω άλλου λογαριασμού οικείου προσώπου.

**Προσοχή**: Κατά την αποστολή του E-mail θα πρέπει να είναι συμπληρωμένο οπωσδήποτε το πεδίο «**Θέμα**» ως εξής: Αίτηση του π.χ. Παπαδόπουλου Γεώργιου, Προκήρυξη Υδρονομείς 2020.

Οι αιτήσεις θα αποστέλλονται στο e-mail: **personnel@kavala.gov.gr**

**Συμπλήρωση/Προετοιμασία των εγγράφων**

* **Έντυπο Αίτησης**

Επιλέγουμε και κατεβάζουμε το έντυπο της αίτησης (word σε μορφή .doc ή .docx) τοπικά στον υπολογιστή μας.

Το ανοίγουμε και συμπληρώνουμε όλα τα απαιτούμενα στοιχεία. Κατόπιν αποθηκεύουμε με όνομα: Αίτηση και το όνομα του υποψηφίου (π.χ. Αίτηση Παπαδόπουλος Γεώργιος).

* **Έντυπο Υπεύθυνης Δήλωσης**

Για την σύνταξη της υπεύθυνης δήλωσης μεταβαίνουμε στην πλατφόρμα [www.gov.gr](http://www.gov.gr) .

Για την πρόσβαση στις υπηρεσίες, της πλατφόρμας [www.gov.gr](http://www.gov.gr) απαιτείται η προηγούμενη αυθεντικοποίηση του χρήστη, με την χρήση των **κωδικών-διαπιστευτηρίων** της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης **(taxisnet).**

Στον ιστότοπο της Ενιαίας Ψηφιακής Πύλης επιλέγουμε από το σημείο στα δεξιά «Επίκαιρες Αναζητήσεις» την «Έκδοση Υπεύθυνης Δήλωσης».

Αφού διαβάσουμε προσεκτικά τις οδηγίες κάνουμε κλικ στο κουμπί «Είσοδος στην υπηρεσία»

Στην λίστα με τα είδη εντύπων κάνουμε κλικ επάνω στο έντυπο με όνομα «Δήλωση με ελεύθερο κείμενο» και το επιλέγουμε από το κουμπί «Επιλογή»

Στην επόμενη σελίδα πατάμε το κουμπί σύνδεση όπου οδηγούμαστε στο σημείο όπου πρέπει να καταχωρηθούν τα διαπιστευτήρια TAXISNET του κάθε ενδιαφερόμενου υποψήφιου για τις θέσεις υδρονομέων άρδευσης.

Αφού καταχωρήσουμε το όνομα χρήστη και τον κωδικό επιλέγουμε σύνδεση και οδηγούμαστε στην επόμενη σελίδα όπου βλέπουμε επιλεγμένο την λέξη «Έγκριση». Το αφήνουμε επιλεγμένο και πατάμε το κουμπί «Αποστολή».

Στην επόμενη σελίδα εμφανίζει ορισμένα προσωπικά μας στοιχεία τα οποία και επιβεβαιώνουμε ότι είναι ορθά για να προχωρήσουμε στα επόμενα βήματα.

Φτάνουμε στο σημείο όπου θα συμπληρώσουμε όλα τα ζητούμενα πεδία με τα ορθά και έγκυρα στοιχεία μας *(στο πεδίο που πρέπει να συμπληρώσουμε κάποιο e-mail βάζουμε εκείνο το e-mail που θα χρησιμοποιήσουμε στη συνέχεια, για την αποστολή της αίτησης)*. Κατόπιν πατάμε το κουμπί συνέχεια και στο πεδίο **«Κείμενο»**, με αντιγραφή και επικόλληση βάζουμε το παρακάτω κείμενο *(στα σημεία με τις τελίτσες, αφού τις σβήσουμε, πληκτρολογούμε τον Αρ. Ταυτότητας μας και την αντίστοιχη εκδούσα αρχή)*:

**α) έχω τις απαιτούμενες γραμματικές γνώσεις (απόφοιτος Δημοτικού)**

**β) δεν έχω κώλυμα από ποινική καταδίκη & δεν τελώ υπό απαγόρευση ή δικαστική αντίληψη**

**γ)** **έχω την ελληνική ιθαγένεια, ο αριθμός της αστυνομικής μου ταυτότητας είναι ……………………, και η εκδούσα αρχή είναι ………………………….**

Αφού επικολλήσουμε το παραπάνω κείμενο και ελέγξουμε την ορθότητά του, κάνουμε κλικ το κουμπί «Συνέχεια» και στην επόμενη σελίδα στο πεδίο «Παραλήπτης» πληκτρολογούμε «Δήμος Καβάλας» και πατάμε συνέχεια. Οδηγούμαστε στη σελίδα όπου βλέπουμε όλα τα στοιχεία που έχουμε καταχωρήσει και εάν αυτά είναι σωστά πατάμε το κουμπί «Έκδοση»

Στην τελική σελίδα στο πράσινο πλαίσιο βλέπουμε ότι έχει εκδοθεί το έγγραφο μας καθώς και τον μοναδικό αναγνωριστικό αριθμό επαλήθευσης σε αλφαριθμητική μορφή.

Δεξιά από το μπλε κουμπί μπορούμε να αποθηκεύσουμε την υπεύθυνη δήλωση τοπικά στον υπολογιστή μας με όνομα π.χ. Υπεύθυνη Δήλωση Παπαδόπουλος Γεώργιος.

**Αποστολή των εγγράφων**

Σε αυτό το σημείο είμαστε έτοιμοι να αποστείλουμε μέσω ηλεκτρονικού ταχυδρομείου και τα δυο έγγραφα Υπεύθυνη Δήλωση και Αίτηση συμμετοχής στην προκήρυξη, μέσω ηλεκτρονικού ταχυδρομείου στο personnel@kavala.gov.gr **με συμπληρωμένο στο Θέμα**: Αίτηση του ‘Ονοματεπώνυμο μας’, Προκήρυξη Υδρονομείς 2020 .